TNL ปรับโครงสร้าง ตั้ง “ออกซิเจน ทู” ลุยธุรกิจรับจำนำ-ขายฝาก
TNL ปรับโครงสร้าง ควัก 23 ลบ. ซื้อ “บริหารสินทรัพย์ ออกซิเจน” พ่วงตั้ง “ออกซิเจน ทู” ลุยธุรกิจรับจำนำของ ขายฝาก และซื้อทรัพย์ขายทอดตลาด
TNL ปรับโครงสร้าง ควัก 23 ลบ. ซื้อ “บริหารสินทรัพย์ ออกซิเจน” พ่วงตั้ง “ออกซิเจน ทู” ลุยธุรกิจรับจำนำของ ขายฝาก และซื้อทรัพย์ขายทอดตลาด
3 ก.พ. 2566

บริษัท ธนูลักษณ์ จำกัด (มหาชน) หรือ TNL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัทได้เข้าซื้อหุ้นสามัญ บริษัท บริหารสินทรัพย์ ออกซิเจน จำกัด ดำเนินธุรกิจการบริหารสินทรัพย์ ซึ่งได้รับอนุญาตจากธนาคารแห่งประเทศไทย จำนวน 259,998 หุ้น คิดเป็น 99.998% ของทุนจดทะเบียน ในราคาเฉลี่ยหุ้นละ 91.36 บาท เป็นเงินทั้งสิน 23,753,417.28 บาท ซึ่งเป็นราคาที่เจรจาตกลงกัน กับบริษัท ออกซิเจน แอสเซ็ท จำกัด สำหรับวัตุประสงค์การเข้าซื้อเพื่อจัดการโครงสร้างการถือหุ้นในบริษัทย่อยของบริษัท เป็นไปตามแนวทางการจัดโครงสร้างธุรกิจและการบริหารจัดการ
นอกจากนี้ได้จัดตั้ง บริษัท ออกซิเจน ทู จำกัด เพื่อประกอบธุรกิจรับจำนำของ ขายฝาก และซื้อทรัพย์ขายทอดตลาด ทุนจดทะเบียน 1,000,000 บาท แบ่งออกเป็น หุ้นสามัญ 10,000 หุ้น มูลค่าหุ้นละ 100 บาท